Case:00 Interrogation - Beatrix Al-Sand

## **Round 1 | 00.30น. วันที่ 10 เดือน 3**

**เจ้าหน้าที่สืบสวน “Conrad Coopersmith”** และ **นักวิเคราะห์พฤติกรรม “John Barton”** สอบปากคำ **“เบียร์ทริกซ์ อัล-แซน”**

**คอนราด:** สวัสดีครับ ต้องการพบคุณเบียทริกซ์ อัล-แซน ผมนักสืบคอนราด คูเปอร์สมิธ เเละนักวิเคราะห์พฤติกรรม จอห์น บาร์ตัน ครับ ขออนุญาติสอบปากคำเรื่องคดีของ เอ็ดเวิร์ด ไวน์การ์ดครับ

**เบียร์ทริกซ์ อัล-แซน:** โอ้ พระเจ้า พวกคุณมาเรื่องของเอ็ดเวิร์ดสินะ ฉันละไม่อยากจะเชื่อ เอ็ดเวิร์ดเขายังไม่ได้บอกรักฉันเลย!

**คอนราด:** [ข้อ 12] ความสัมพันธ์ระหว่างคุณกับเอ็ดเวิร์ดเป็นอย่างไร มีลึกซึ้งมากน้อยแค่ไหนนอกจากหัวหน้างาน มีแผนจะแต่งงานกันไหม

**เบียร์ทริกซ์ อัล-แซน:** อย่าพูดอย่างนั้นเชียว เดี๋ยวโจแอนนาก็ตามมาขบหัวฉันหรอก ฉันก็แค่คิดว่าเขาน่าจะชอบฉันนะ เขาเอาของขวัญให้ฉันบ่อยๆตามเทศกาล

**คอนราด:** คุณรู้หรือเปล่าว่า โจแอนนาก็รู้เรื่องความสัมพันธ์ของคุณกับเอ็ดเวิร์ด คุณคิดว่าไงกับการที่โจแอนนารู้เรื่องนี้บ้างครับ

**เบียร์ทริกซ์ อัล-แซน:** เอ๋!? อย่าพูดไป ดิฉันขนลุกขึ้นมาเลยเห็นไหม/ถกแขนเสื้อให้ดู ดิฉันว่าโจแอนนาไม่มาสนใจเลขาฯตัวเล็ก ๆ อย่างดิฉันหรอกค่ะ

**คอนราด:** คุณได้ตำแหน่งเลขานุการของเอ็ดเวิร์ดมาได้อย่างไรครับ และหน้าที่นี้ของคุณต้องทำอะไรบ้าง

**เบียร์ทริกซ์ อัล-แซน:** นี่คุณตำรวจ/เท้าเอว คำถามนี้ผ่านการไหลเข้ารอยหยักในสมองมาแล้วใช่ไหมถึงถามเนี่ย ดิฉันก็ต้องสมัครเข้าทำงานสิคะ ส่วนหน้าที่ก็ดูแลและจัดเวลาการทำงานให้เอ็ดเวิร์ด จริงๆเรามีทีมน่ะค่ะ ก็ช่วยๆกัน

**คอนราด:** มีใครบ้างไหมที่คุณต้องติดต่อให้เอ็ดเวิร์ดบ่อยๆ

**เบียร์ทริกซ์ อัล-แซน:** หลัก ๆ แล้วก็จะมีอยู่ 3 คนค่ะ เจคอบเพื่อนที่น่ารักของเอ็ดเวิร์ด โจแอนนา และคีแรน คีแรนนี่ส่วนมากจะโทรให้มารับ-ส่งน่ะค่ะ

**คอนราด:** [ข้อ 11] ทราบสาเหตุการทะเลาะเบาะแว้งของโจแอนนาและเอ็ดเวิร์ดหรือไม่

**เบียร์ทริกซ์ อัล-แซน:** พวกเขาทะเลาะกันได้ทุกเรื่องน่ะค่ะ ตั้งแต่เรื่องผลประกอบการ เรื่ององครักษ์ยันเรื่องสีเนคไท เลขาคนเก่าที่เกษียณอายุไปบอกว่าเขาทะเลาะกันมาตั้งแต่ดิฉันยังไม่เกิดเลยค่ะ

**คอนราด:** คุณมีความรู้สึกอย่างไรกับการทะเลาะนั้นบ้างครับ

**เบียร์ทริกซ์ อัล-แซน:** ฉันล่ะเชียร์ให้เอ็ดเวิร์ดเลิกๆกับโจแอนนาสักที น่าสงสารที่เขาพ่ายแพ้หล่อนทุกครั้ง/กรอกตา

**คอนราด:** จากการสอบปากคำคุณเจคอป เขาบอกว่าติดต่อกับเอ็ดเวิร์ดผ่านทางคุณ รู้ไหมครับว่าเอ็ดเวิร์ดชอบคุยอะไรกับเจคอบบ้าง

**เบียร์ทริกซ์ อัล-แซน:** แหม คุณตำรวจคะ ถึงฉันจะเป็นนักเผือก เอ้ย! เป็นสื่อมวลชนประจำบริษัท แต่ฉันก็ไม่กล้าขนาดแนบหูฟังเจ้านายคุยกับเพื่อนหรอกนะคะ

**คอนราด:** คุณเคยได้รับของขวัญอะไรจากเอ็ดเวิร์ดบ้างครับ เขาเคยบอกไหมว่าทำไมถึงให้ของขวัญกับคุณ

**เบียร์ทริกซ์ อัล-แซน:** เขามักให้ช่อดอกไม้กับดิฉันค่ะ เขาบอกว่าผู้หญิงสวยนั้นคู่ควรกับดอกไม้งามๆ แหม มุกนี้นี่กี่ร่อยปีก็ไม่เชยนะคะ

**คอนราด:** [ข้อ 15] คิดว่าใครได้รับผลประโยชน์จากการตายของเอ็ดเวิร์ด มากที่สุด

**เบียร์ทริกซ์ อัล-แซน:** จากหน้าที่การเป็นสื่อมวลชนประจำบริษัทแล้ว ดิฉันคิดว่าวินเซนต์ ซิลวาค่ะ เพราะเป็นเรื่องทางธุรกิจที่เอ็ดเวิร์ดปวดหัวอยู่ช่วงนี้ แต่ก็ภาวนาอย่าให้เป็นมิสเตอร์ซิลวาเลย ฉันยังอยากดูแผงอกล่ำ ๆ ของเขาใน paxtip นะ อ๊ะใช่ พักหลังมานี้ฉันเห็นว่าเอ็ดเวิร์ดเรียกทนายเข้าไปพบบ่อย ๆ ไม่รู้ว่าเขามีเรื่องอะไรกันหรือเปล่า หึ ถ้าเขาหย่ากับโจแอนนาเร็วๆก็ดีสิ

**คอนราด:** คุณใช้น้ำหอมอะไรบ้างไหมครับ

**เบียร์ทริกซ์ อัล-แซน:** ฉันไม่ชอบใช้น้ำหอมค่ะ แหม คุณก็รู้นี่ว่ามนุษย์หมาป่าอย่างไรจมูกไว ได้กลิ่นทีไรฉันจามทุกที

**คอนราด:** เคยมีศัตรูของเอ็ดเวิร์ดยื่นข้อเสนอที่มีผลประโยชน์กับคุณเพื่อให้คุณทำอะไรบางอย่างลับหลังเอ็ดเวิร์ดบ้างมั้ยครับ หรือง่ายๆก็คือ คุณเคยโดนติดสินบนหรือเปล่าครับ

**เบียร์ทริกซ์ อัล-แซน:** ถ้าศัตรูล่ะก็ไม่มีค่ะ/พูดอย่างหนักแน่น ดิฉันมีจรรยาบรรณในการทำงานพอ แต่ถ้าเป็นเจคอบละก็... เขาชอบติดสินบนเป็นช็อกโกแลตแพงๆเพื่อให้ดิฉันร่วมมือในแผนเซอร์ไพรซ์เอ็ดเวิร์ดค่ะ เป็นเพื่อนที่น่ารักดีนะคะ อย่างนี้สิถึงคบกันนาน

**คอนราด:** ขอบคุณสำหรับวันนี้นะครับ คุณเบียทริกซ์

**เบียร์ทริกซ์ อัล-แซน:** ด้วยความยินดีค่ะ หวังว่าพวกพวกคุณจะช่วยทวงความยุติธรรมของเจ้านายดิฉันได้นะคะ

### ข้อมูลจากนักวิเคราะห์พฤติกรรม

นักวิเคราะห์พฤติกรรม  "จอห์น บาร์ตัน" เข้าร่วมการสอบสวน เบียทริกซ์ อัล-แซน พบว่า [เบียร์ทริกซ์ อัล-แซน ไม่ได้โกหกทั้งการสอบปากคำ] และ [เบียร์ทริกซ์ อัล-แซน ไม่รู้เรื่องความสัมพันธ์ลับของเอ็ดเวิร์ด ไวน์การ์ด] (ข้อมูลจากสต๊าฟ)

## **Round 2 | 20.45น. วันที่ 10 เดือน 3**

**เจ้าหน้าที่สืบสวน “Ivan Hyde”** และ **จิตแพทย์ “Lapis Cantia”** สอบปากคำ **“เบียร์ทริกซ์ อัล-แซน”**

**อิวาน :** "สวัสดีครับ ต้องการพบคุณเบียทริกซ์ อัล-แซน ผมนักสืบอิวาน ไฮด์ เเละจิตเเพทย์ลาพิส แคนเทียร์ ครับ ขออนุญาตสอบปากคำเรื่องคดีของ เอ็ดเวิร์ด ไวน์การ์ดครับ" คลี่ยิ้มบางๆ

**เบียร์ทริกซ์ อัล-แซน :** “โอ้ พระเจ้า พวกคุณมาเรื่องของเอ็ดเวิร์ดสินะ ฉันละไม่อยากจะเชื่อ เอ็ดเวิร์ดเขายังไม่ได้บอกรักฉันเลย!”

**อิวาน :** “[ข้อ1]ตอนเกิดเหตุคุณอยู่ที่ไหน กำลังทำอะไรอยู่ครับ”

**เบียร์ทริกซ์ อัล-แซน :** “ตอนนั้นหรอคะ… ดิฉันน่าจะกำลังมาส์กหน้าอยู่บนเตียงด้วยเจลลี่มาส์กของ Lush หอมมากเลยนะคุณ และโปะดวงตาด้วยแตงกวา เขาว่ามันมีสรรพคุณดีเยี่ยม(ออร่าสีม่วง)”

**อิวาน :** “คุณทราบความสัมพันธ์ระหว่างเอ็ดเวิร์ดและเจค๊อบไหมครับ”

**เบียร์ทริกซ์ อัล-แซน :** “ก็ไม่แน่ใจนักหรอกนะ แต่ฉันบอกแล้วเหยียบไว้นะ ฉันคิดว่าเจค็อบอาจจะเป็นกิ๊กใหม่ของเขาแหละ...ก็แหม สองคนนั้นเจอกันบ่อยเสียยิ่งกว่าเจอหล่อนที่เป็นคู่ครองแท้ๆ แต่เหมือนแวมไพร์จะไม่สนใจเรื่องคู่นอนนะจ้ะ นอกจากว่าจะเกี่ยวกับตำแหน่งคู่ครอง”

**อิวาน :** "ว้าวน่าสนใจนะครับ" “คุณรู้จักเอ็ดเวิร์ดตั้งแต่เมื่อไหร่ครับ เจอกันได้อย่างไร พอเล่าความประทับใจในตอนนั้นให้ผมฟังได้ไหม”

**เบียร์ทริกซ์ อัล-แซน :** “โอ้ เขาช่างเป็นสุภาพบุรุษ อ่อนโยน ใจเย็นและไม่ดูถูกมนุษย์หมาป่าอย่างดิฉันเลยสักนิด ผิดวิสัยจริงเชียว เขาชมว่าดิฉันมีกลิ่นหอมเวลาเขินอาย (ออร่าสีม่วง)”

**อิวาน :** “[ข้อ4]คุณพบเอ็ดเวิร์ดล่าสุดเมื่อไรครับ”

**เบียร์ทริกซ์ อัล-แซน :** “คืนก่อนเกิดเหตุค่ะ ดิฉันเข้างานปกติและเจอเอ็ดเวิร์ดเหมือนทุกๆวัน น่าใจหายนะคะ เราไม่รู้เลยว่าคนที่เราเจออยู่ทุกวันจะตายเมื่อไร (ออร่าสีเทาเข้ม)”

**อิวาน :** “ทราบมาว่าเอ็ดเวิร์ดมักจะซื้อช่อดอกไม้ให้คุณบ่อยๆ ส่วนมากเป็นดอกอะไรครับ หรือเปลี่ยนชนิดไปตามแต่โอกาสนั้นๆ”

**เบียร์ทริกซ์ อัล-แซน :** “เขาชอบซื้อดอกกุหลาบจ้ะ เพราะรู้ว่าดิฉันชอบ (ออร่าสีชมพู)” “

**อิวาน :** “[ข้อ10]ในฐานะเลขา คุณรู้ตารางเวลาของเอ็ดเวิร์ดหลังเลิกงานของวันเกิดเหตุหรือไม่”

**เบียร์ทริกซ์ อัล-แซน :** “เอ... /นิ่งคิดครู่หนึ่ง เขาไม่ได้บอกอะไรฉันนะคะว่าหลังเลิกงานเขาจะไปไหน แต่ช่วงใกล้เลิกงานเขาดูกระวนกระวายอย่างไรไม่รู้ เหมือนเด็กที่อยากให้ถึงเวลาเลิกเรียนไวๆน่ะค่ะ พอเข็มยาวชี้เลข 12 ปุ๊บเขาก็คว้าสูทออกไปเลยค่ะ เอ๊ะ นี่ดิฉันดูสังเกตมากไปหรือเปล่านะ (ออร่าสีม่วง)”

**อิวาน :** "สังเกตได้ดีทีเดียวเลยครับ" ยิ้มอย่างเป็นมิตร “ชอบกินช็อคโกแลตมั้ยครับ ถ้าชอบผมให้อันนี้” หยิบช็อคโกแลตแท่งขึ้นมาวางบนโต๊ะ

**เบียร์ทริกซ์ อัล-แซน :** เบียร์ทริกซ์ อัล-แซน: อุ้ยตาย ไม่ได้หรอกจ้ะ ทานแล้วอ้วน แต่จะรับไว้ก็แล้วกันจ๊ะ (ออร่าสีชมพู)

**เบียร์ทริกซ์ อัล-แซน :** เรื่องดอกกุหลาบน่ะ ต้องดอกสีแดงนะจ๊ะ สวยมากๆเลยล่ะ คุณเจ้าหน้าที่ล่ะจ๊ะ ซื้อดอกกุหลาบให้แฟนบ้างรึเปล่า

**อิวาน :** "ผมยังไม่มีแฟนนี่สิครับ" ยิ้มแหะๆ “คุณบอกว่าเอ็ดเวิร์ดยังไม่ได้บอกรักคุณสินะครับ” ยิ้มบางๆ “นอกจากคำบอกรักแล้ว คุณยังคาดหวังสิ่งอื่นจากเอ็ดเวิร์ดอีกมั้ยครับ เช่น คำขอแต่งงาน? หรือตำแหน่งหน้าที่การงาน หรืออื่นๆ?”

**เบียร์ทริกซ์ อัล-แซน :** “แหม... /ยกมือปกปากเขิน ก็ถ้าขอแต่งงาน มีทายาทซักคนสองคน ถ้าได้เป็นคู่ครองก็จะได้เลื่อนตำแหน่งงานด้วย แต่ดิฉันก็พอใจกับการได้เป็นเลขานะคะ /พูดไปก็นั่งบิดไป (ออร่าสีชมพู)”

**อิวาน :** "ทราบมาว่าเจค๊อบมักซื้อช็อคโกแลตไว้ติดสินบนคุณตอนวางแผนเซอไพรซ์ ปกติไม่กินหรอครับ แค่รับไว้เฉยๆ?”

**เบียร์ทริกซ์ อัล-แซน :** “ไม่กินค่ะ ไม่กิน /ส่ายหน้ารัว แต่ก็แหม..บางทีทำงานเหนื่อยๆสมองก็ต้องการน้ำตาล /ถูมือ ยิ้มอ่อน (ออร่าสีเทาอ่อน)”

**อิวาน :** “สำหรับวันนี้ขอบคุณมากครับ คำให้การของคุณเป็นประโยชน์ต่อพวกเรามาก ผมเสียใจด้วยกับเรื่องที่เกิดขึ้น”

**เบียร์ทริกซ์ อัล-แซน :** “ด้วยความยินดีจ้ะ หวังว่าพวกคุณจะช่วยทวงความยุติธรรมของเจ้านายดิฉันได้นะคะ (ออร่าสีฟ้า)”